**Vinkkejä luokkatoimikunnalle**

Ekaluokasta lähtien olemme järjestäneet lähes joka lukukausi luokan yhteisen tapahtuman, joka on tarkoitettu koko oppilaan perheelle ja luokan opettajalle. Vanhemmat ovat oppineet tuntemaan toisiaan, lastensa luokkatovereita ja luokkalaisten sisaruksetkin ovat tulleet tutuiksi luokkakavereille. Yhdessä ollaan vietetty mm. pikkujouluja Monarilla ja ulkoiltu Lippumäessä. Lapset ovat arponeet luokkatoimikuntaryhmät, jotka suunnittelevat tapahtuman. Tapahtuman järjestäminen on helpoimmillaan sähköpostitse tai vaikka whatsappissa sopimista ajasta ja paikasta ja tehtävistä. Varsinaista kokousta tapahtuman järjestämiseksi ei tarvitse järjestää, jos vaikka aika on tiukoilla.

Ideoita ja ohjeita tapahtumiin kannattaa etsiä netistä, tähän koottu muutamia vinkkejä:

Pihaleikkituokio: otetaan pihaleikkejä (vanhoja ja uusia) Leikitään ohjatusti leikit läpi yhdessä ja lopuksi omat eväät, jos haluaa. Tämän linkin takaa löytyy valtava määrä pihaleikkejä ohjeineen: <http://www.mll.fi/vanhempainnetti/lasten_leikit/ulkoleikit/> sekä liikuntaleikkejä <http://www.mll.fi/vanhempainnetti/lasten_leikit/liikuntaleikit/>

Porukkaluistelu Jynkänlahden koulun jäällä, käyttöön saa tarvittaessa sähköt esim. musiikkia varten.

Lautapeli-ilta (esim. monarilla): jokainen tuo yhden lautapelin ja niiden parissa voi kiertää vaikkapa perheen kanssa

Paja-ideoita sisätapahtumiin: rentoutus, pallopelit, kasvomaalaus, palapelit/lautapelit, virkkaus, lettikoulu, korttiaskartelu, nikkarointi, kankaanpainanta

Lasten ja aikuisten väliset sähly, frisbeegolf, mölkky, norsujalis yms. ottelut on aina kivoja

Leipomisilta: iso taikina/ostotaikina, leivotaan yhdessä piparit, sämpylät tai pullat, lisäksi vaikka lautapelejä tai saliin norsujalis

Taskulamppusuunnistus, heijastinsuunnistus, valokuvasuunnistus

pikkujoulut, halloween, disco, leffailta, naamiaiset

Lelu-kirja-vaatevaihtoilta (tuo jotain mukana, vie jotain mennessäs)

Uuden koulun valmistumiseen saakka sisätiloina Jynkässä voi käyttää Monarin tiloja. Monarilta käyttöön voi varata salin, keittiötilan, discohuoneen ja askarteluhuoneen. Tiloissa on pelivälineitä, maalit, patjoja, dvd-soitin, keittiötarvikkeet jne. Koska kyseessä on alaikäisten ns. yhdistystapahtuma, ei tiloista tarvitse maksaa tilavuokraa. Tapahtuman luonne kannattaa täyttää esim. lisätietokenttään, jotta tilavuokraa ei peritä. Tilat varataan sähköisestä järjestelmästä. Varaustilanteen voi tarkistaa kalenterista (<https://asp3.timmi.fi/WebTimmi/login.do?loginName=GUEST_TORI&password=GUEST> ) ennen varauslomakkeen (<https://asiointi.kuopio.fi/elomake3/lomakkeet/179/lomake.html> ) täyttöä. Lisätietoja saa myös Monarin ohjaajilta puh. 0447182686, 0447182685.

Ulkotapahtumille Jynkästä ja lähialueilta löytyy paljon paikkoja: Katraanpuisto, Jynkänlahden koulun kentät, Lippumäen puisto (käytössä grilli), Rauhalahden ranta (grillipaikka) sekä metsäpolut ja reitit. Vähän kauempaa löytyy lisää mahtavia ulkoilupaikkoja esim. Vuorilammen nuotiopaikka, Puijonnokan laavu.

Kannattaa pitää mielessä, että mukavinta on vaan, että kokoonnutaan yhteen ja puuhataan jotain, stressiä ei järjestelyistä kannata ottaa. Järjestelyiksi riittää minimissään ihan vaan ajan ja paikan miettiminen ja muutama leikki tai peli yhdessä. Ja mahdolliset tarjoilut (ei ollenkaan välttämättömät) voi oikein mainiosti sopia omat eväät -periaatteella tai nyyttärimeiningillä tai ei ollenkaan ns. evästelyä. Tapahtumissa voi kerätä myös pienen osallistumismaksun, jos on tehty esim. askartelutarvikehankintoja. Tarvittaessa voi hakea vanhempainyhdistykseltä pientä tapahtuma-avustusta, ottamalla yhteyttä Jykevän puheenjohtajaan: Pia Viippola, 040 867 8577, puheenjohtaja.jykeva@gmail.com .

Kutsut ja tiedotus hoituvat kätevästi Wilman kautta, Arja välittää viestin kaikille luokan vanhemmille.